stanford-oval/wikipedia huggingface dataset:
השפה הבין-סלאבית

| --- | --- |

 אזורים:  מזרח אירופה, מרכז אירופה, הבלקן
 דוברים:  7,000 (נכון ל־2020) 
 כתב:  אלפבית לטיני, אלפבית קירילי 
 משפחה:  שפות מתוכננות, שפות סלאביות
 קוד ISO 639-3:  isv 
 ראו גם:  שפה • כתב • רשימת שפות
 
השפה הבין-סלאבית (Medžuslovjansky; Меджусловјанскы) היא שפה מתוכננת אזורית, המבוססת על השפות הסלאביות. מטרתה לשמש כלי עזר לתקשורת בין דוברים בקרב עמים סלאביים, ולאפשר לאנשים שלא דוברים שפה סלאבית כלשהי לתקשר עם סלאבים.
ניתן לסווג את השפה הבין-סלאבית כשפה מתוכננת למחצה. השפה ביסודה היא המשך מודרני של סלאבית כנסייתית עתיקה, השפה היא גם סוג של דרך מאולתרת שסלאבים השתמשו בה מאות שנים כדי לתקשר עם עמים סלאבים אחרים. למשל במקומות בהם יש יותר מעם סלאבי אחד ובאינטרנט, ובכך מספקת להם ביסוס מדעי. לפיכך, אוצר המילים של השפה וגם הדקדוק מבוססים על המאפיינים המשותפים בין השפות הסלאביות, ואמצעים לא סלאבים בדרך כלל נמנעים. ההתמקדות העיקרית של השפה מתבססת על הבנה מיידית מאשר למידה קלה.
ניסיונות קודמים של בין-סלאבים בעלי היסטוריה ארוכה וקדמו לשפות כמו וולאפיק ואספרנטו במאות שנים. התיאור הישן ביותר נכתב על ידי כומר קרואטי, בין השנים 1659-1666. בצורה הנוכחית שלה השפה הבין-סלאבית נוצרה ב-2006 בשם Slovianski. ב-2011 סלוביאנסקי עברה רפורמה והתמזגה עם שני פרויקטים אחרים, בו-זמנית שינתה את ל-"Interslavic", שם שהוצע לראשונה על ידי איגנס הושק ב-1908.
השפה הבין-סלאבית יכולה להיכתב הן באלפבית הלטיני והן באלפבית הקירילי.
רקע

ההיסטוריה של השפה הבין-סלאבית קרובה מאוד לזו של התנועה הפאן-סלאבית, אידאולוגיה שתומכת באיחוד פוליטי ותרבותי של כל הסלאבים. אמונה זו מבוססת על הקו המנחה שכל הסלאבים הם חלק מאומה סלאבית אחת יחידה. ביחד עם אמונה זו בא הצורך בשפה סלאבית אחת שתובן על ידי כולם. מועמדת חזקה לכך הייתה הרוסית, השפה של המדינה הסלאבית הגדולה ביותר וגם שפת האם של יותר מחצי מהסלאבים. אפשרות זאת הייתה מועדפת על ידי אוכלוסיית רוסיה וגם על ידי הפאן-סלאבים מחוץ לרוסיה, כמו הסלובקי ליודוביט שטור. אחרים האמינו שסלאבית כנסייתית עתיקה היא אפשרות טובה יותר וטבעית יותר. במאות הקודמות השפה הזאת שימשה כשפה המרכזית לרוב העולם הסלאבי, ועדיין נעשה בה שימוש בספרות הדתית, שם היא שימשה כמקבילה ללטינית. סלאבית כנסייתית עתיקה נהנתה גם מהיתרון של היותה דומה לכל השפות הסלאביות, מכיוון שכולן התפתחו ממנה. למרות זאת, לסלאבית הכנסייתית העתיקה היו חסרונות רבים, לדוגמה: היא נכתבה בצורה מאוד עתיקה של האלפבית הסלאבי; הדקדוק שלה היה מאוד מסובך; באוצר המילים שלה היו חסרות מאות מילים שיש לשפות הסלאביות היום. רוב הניסיונות להקמת שפה בין-סלאבית בעבר התמקדו בניסיון החייאתה של הסלאבית הכנסייתית העתיקה והפיכתה לשפה יומיומית.
רקע > פרויקטים מוקדמים

ספר הדקדוק הבין-סלאבי הראשון, Gramatíčno izkâzanje ob rúskom jezíku, נכתב בשנת 1665 על ידי הכומר הקרואטי יוראי קריז'אניץ. הוא התייחס לשפה כ-רוסקי (רוסית), אך במציאות התכוון לשילוב של רוסית וקרואטית. קריז'אניץ השתמש בשפה הזאת לא רק ליצירת ספר הדקדוק הזה אלא גם לכתיבת המאמר "Politika".
לפי המחקר של חוקר השפות הסלאביות ההולנדי תום אקמן, 59% מהמילים שנכתבו במאמר בעלות שורשים סלאביים משותפים לכל השפות הסלאביות, 10% מהמילים באו מרוסית, 9% מקרואטית, ו-2.5% מפולנית.
קריז'אניץ לא היה הראשון שניסה לכתוב בשפה שתהיה מובנת לכל הסלאבים. ב-1583 כומר קרואטי אחר, שימה בודיניץ, תרגם מאמר מלטינית לשפה מאולתרת סלאבית אחרת, שבה השתמש הן באלפבית הלטיני והן באלפבית הקירילי.
אחרי קריז'אניץ, מאמצים בודדים אחרים בוצעו להמצאת שפה שתובן על ידי כול הסלאבים. דוגמה בולטת היא ה"אוניברסליס לינגוה סלאביקה" שפה שנכתבה על ידי יאן הרקל, עורך דין סלובקי, השפה פורסמה ב-1826. לעומת קריזאניץ' השפה הזאת הייתה דומה יותר לשפות סלאביות מערביות.
במשך החצי השני של המאה ה-19 שפות פאן-סלאביות היו בפיתוח של סלובנים וקרואטים. בעידן הלאומנות, האימפריה הרוסית הייתה המדינה היחידה שניתן היה לראותה כמדינת לאום סלאבית (וגם זה לא לגמרי מדויק, שכן היו בה מיעוטים לא-סלאביים ניכרים). שאר העמים הסלאבים אכלסו מדינות גדולות ובדרך כלל לא סלאביות, וגבולות ברורים בין העמים הסלאבים לא היו בדרך כלל, בקרב המאמצים ליצירת סטנדרטים כתובים לשפות הסלאביות הדרומיות, היו גם מאמצים בהקמת שפה סלאבית דרומית משותפת - אילירית, שיכלה לשמש כשפה בין-סלאבית לכול העמים הסלאבים בעתיד. תרומה מיוחדת ליצירת השפה הבין-סלאבית היא עבודתו של מטיא מיאר פאן-סלאבי סלובני שב-1865 פרסם את מאמר Uzajemni Pravopis Slavjanski, במאמרו סבר שהדרך הטובה ביותר לסלאבים לתקשורת עם סלאבים אחרים היא לקחת את שפתם בהתחלה ולהתחיל לשנות אותה בצעדים. בצעד הראשון הוא הציע לשנות את האורתוגרפיה של כול שפה סלאבית לאורתוגרפיה אחת שתהיה משותפת לכולם, בצעד השני הציע לשנות את הדקדוק לכזה שיתבסס על דקדוקן של חמשת השפות הסלאביות המרכזיות בזמנו: סלאבית כנסייתית עתיקה, רוסית, פולנית,צ'כית וסרבית.
מחברים לפרויקטים בשפה הפאן-סלאבית במאה ה-19
סטפן סטרטימירוביץ' (1757–1836)
מתיה באן (1818–1903)
רדוסלב רזלג (1826–1880)
בוז'דיאר רייץ'(1827–1886)
מתיה מג'אר-זילז'סקי (1809–1892)
גריגור פרליכוב (1830–1893)
כול המחברים המצוינים למעלה קיבלו מוטיבציה מהאמונה שכול השפות הסלאביות הן ניבים של שפה סלאבית אחת מאשר שפות נפרדות. הם היצטערו על כך שהניבים הללו התפצלו מכדי הבנה משותפת, והשפה הפאן-סלאבית שאותה חזו הייתה אמורה להפוך את התהליך הזה חזרה. המטרה שלהם לטווח הארוך הייתה שהשפה שהם ממציאים תחליף את השפות או הניבים הסלאביים. מאיאר למשל, השווה את הפאן-סלאבית לשפות סטנדרטיות כמו יוונית עתיקה.
היוונים הקדמונים דיברו וכתבו בארבעה ניבים, אך הייתה להם שפה יוונית אחת וספרות יוונית אחת.
להרבה אומות מודרניות, למשל, הצרפתית, האיטלקית, האנגלית, והגרמנית, יש הרבה יותר ניבים מאשר יש לנו, לסלאבים, ועדיין יש להם שפה אחת ויחידה.
מה שאפשרי לאומות אחרות ומה שבאמת קיים אצלן, למה שזה יהיה בלתי אפשרי בשבילינו, הסלאבים?
כתוצאה מכך, המחברים הללו לא החשיבו את הפרויקטים שלהם כשפות מתוכננות. ברוב המקרים הם סיפקו רק השוואה דקדוקית בין השפות הסלאביות. לפעמים אך לא תמיד גם סיפקו פתרונות, להם קראו "פאן-סלאבית". מה שמשותף לכול הפרויקטים הללו הוא שלאף אחד מהם היה דקדוק מאוד קשוח או אוצר מילים שונה ברובו.
רקע > המאה ה-20

בתחילת המאה ה-20 זה נהיה ברור שתהליך התפצלותן של השפות הסלאביות הוא בלתי הפיך והקו המנחה של שפה פאן-סלאבית לא היה ריאלי יותר. החלום הפאן-סלאבי איבד את מרבית כוחו, והרבה פאן-סלאבים נדרשו להסתפק בהקמתן של שתי מדינות סלאביות חדשות: צ'כוסלובקיה ויוגוסלביה. למרות זאת, הצורך בשפה משותפת לתקשורת בין הסלאבים עדיין הורגש, וכיוון שהורגשה ההשפעה של שפות מתוכננות כמו אספרנטו, מאמצים נוספים נערכו ליצירת שפה שלא הייתה אמורה להחליף את השפות הסלאביות הקיימות אלה לשמש כשפה שנייה לתקשורת בין-סלאבית.
באותה התקופה, המערכת של הפעילת הבין-סלאבית נדדה צפונה, במיוחד לצ'כיה. ב-1907 הדיאלקטולוג איגנס הושק, פרסם את הדקדוק ל-נויסלאביש, הצעה לשפה ספרותית משותפת לכול הסלאבים באוסטרו-הונגריה. חמש שנים לאחר מכן צ'כי אחר, יוסף קונצ'ני פרסם את סלאבינה, סוג של אספרנטו סלאבית, אף על פי שלא היה דמיון בינה לבין האספרנטו, ובמקום הייתה מבוססת על צ'כית.
אף על פי ששני הפרויקטים הללו נחשבו כטבעיים, את זה אי אפשר היה לומר על 2 הצעות אחרות שנכתבו על ידי מחברים צ'כים, סלובאנשטינה, שנכתבה על ידי אדמונד קולקופ וסלאבסקי יאזיק, שנכתבה על ידי בוהומיל הולי. שני הפרויקטים האלה פורסמו ב-1912 ו-1920 הראו נטייה יחסית לפישוט השפה, למשל, על ידי העלמת המינים הדקדוקיים.
במשך שנות ה-50 המשורר הצ'כי והאספרנטי לשעבר לאדיסלאב פודמלה (1920–2000), ידוע גם בכינויו הספרותי ירי קארן, עבד מספר שנים עם קבוצה של בלשנים על פרויקט משותף,Mežduslavjanski jezik (מז'דוסלאביאנסקי יאזיק), הם כתבו לשפה דקדוק, אוצר מילים אספרנטו-סלאבי, מילון וספר ללמידת השפה. אף על פי שאף אחד מהם באמת פורסם, הפרויקט קיבל תשומת לב רבה מבלשנים במדינות שונות.
כנראה בגלל המציאות הפוליטית באותו זמן, השפה הזאת התבססה על רוסית.
קהילה

מספר הדוברים של בין-סלאבית הוא קשה למציאה: החוסר במידע דמוגרפי הוא בעיה נפוצה בקרב שפות מתוכננות, כך שההשערות הן תמיד נמוכות. ב-2012, המחבר הבולגרי ג. אילייב ציין מספר של כמה מאות דוברי סלוביאנסקי.
ב-2014, עמוד הפייסבוק של השפה ספר 4600 דוברים. בהשוואה לכך, 320,000 הכריזו שהם יודעים אספרנטו באותה השנה.
אף על פי שלא ניתן לסמוך על המספרים הללו, אמרי וונדל החשיב אותם כשימושיים לחישוב מספר דוברי האספרנטו בכול העולם, 1,920,000 דוברים. אם היה נעשה אותו חישוב על הבין-סלאבית השיטה הייתה נותנת מספר של 27,600 דוברים. מספר יותר ריאלי ניתן ב-2017, נשער כי מספר דוברי הבין-סלאבית הוא 2000.
לבין-סלאבית יש קהילה אינטרנטית פעילה הכוללת 3 קבוצות פייסבוק שבהן יש בקירוב 8000 חברים, פורום אינטרנטי עם 470 חברים בנובמבר 2019. כמבון שלא כול אדם שחבר בקבוצות הפייסבוק או בפורום או שנרשם לקורס למידת השפה הופך אותו לדובר השפה אך מצד שני, לא כול דובר הוא אוטומטית חבר בקהילה. חוץ מזה, חברות בקהילה האינטרנטית באופן מסורתית משמשת לחישוב דוברי שפת האספרנטו.
בהתחשב בכך שלקהילה של השפה הבין-סלאבית יש 8000 חברים זה הופך אותה לקהילה השנייה בגודלה של שפה מתוכננת אחרי האספרנטו.
למיזם יש שני פורטלי חדשות אינטרנטיים, ביטאון מקצועי המתמקד על הבעיות של העמים הסלאבים כיום ו-ויקיפדיה המאחדת גם קולקציה של כתבים וחומרים בבין-סלאבית.
ביוני 2017 נערך כנס בינלאומי של השפה בעיירה הצ'כית סטארה מסטו ליד אוהרסקה הרדישטה. המצגות שם היו בבין-סלאבית או שתורגמו אליה. כנס שני נערך ב-2018. באותה השנה, ויט ידליצ'קה הנשיא של האומה המיניאטורית ליברלנד הביע עניין בכוונה שלו לארח קונגרס בנושא השפה הבין-סלאבית.
אלפבית

אחד מהעקרונות המרכזיים של הבין-סלאבית היא שהיא יכולה להיכתב בכול מקלדת סלאבית. הגבול בין השימוש בכתב הלטיני לקירילי עובר באמצע הטריטוריה הסלאבית, ומכאן שני האלפביתים שימושיים. מכיוון שההבדל בין למשל האלפבית הפולני ואלפביתים לטיניים אחרים, כמו כן בין האלפבית הקירילי הסרבי/מקדוני ואלפביתים קיריליים אחרים, לבין-סלאבית אין אלפבית רשמי, אך היא משתמשת באב טיפוס לאורתוגרפיה במקום מה שאומר שצלילים יכולים להיכתב בהרבה אפשרויות.
מה שמשותף לכול הגרסאות של הבין-סלאבית הוא סט בסיסי של צלילים שניתן למצואו בכול השפות הסלאביות:
| לטיני | קירילי | דרכים חלופיות להמחשה | הגייה |
| --- | --- | --- | --- |
| A a | A а |  | ɑ ~ a |
| B b | Б б |  | b |
| C c | Ц ц |  | ts |
| Č č | Ч ч | Lat. cz, cx | צ' |
| D d | Д д |  | d |
| DŽ dž | ДЖ дж | Lat. dzs, dzx, dzh, dż, dƶ / Cyr. џ | דז' |
| E e | Е е | Cyr. є | ɛ ~ e |
| F f | Ф ф |  | f |
| G g | Г г |  | ɡ ~ ɦ |
| H h | Х х | Lat. ch, kh | x |
| I i | И и | Cyr. і | i ~ ji |
| J j | Ј ј | Cyr. й | j |
| K k | К к |  | k |
| L l | Л л |  | l ~ ɫ |
| Lj lj | ЛЬ ль | Lat. ľ, ĺ / Cyr. љ | lj ~ lʲ ~ ʎ |
| M m | М м |  | m |
| N n | Н н |  | n |
| Nj nj | НЬ нь | Lat. ń, ň / Cyr. њ | nj ~ nʲ ~ ɲ |
| O o | О о |  | ɔ ~ o |
| P p | П п |  | p |
| R r | Р р |  | r |
| S s | С с |  | s |
| Š š | Ш ш | Lat. sz, sx | ʃ ~ ʂ |
| T t | Т т |  | t |
| U u | У у | Cyr. ѹ, ꙋ, ᲈ | u |
| V v | В в | Lat. w | v ~ ʋ |
| Y y | Ы ы | Lat. i, Cyr. и, і | i ~ ɪ ~ ɨ |
| Z z | З з | Cyr. ꙁ | z |
| Ž ž | Ж ж | Lat. zs, zx, zh, ż, ƶ | ז' |
חוץ מהאלפבית הבסיסי הנ"ל, אותיות אחרות משמשות גם כן, בדרך כלל עם סימן דיאקריטי, השימוש שלהן הוא לא חובה.
יש שלוש מטרות לאותן אותיות:
הן מאפשר הגייה מדויקת יותר
הן יכולות להתכוון לצליל מסוים שיש בשפה סלאבית אחת ואין באחרות.
הן יכולות להיות מובנות יותר על ידי האוכלוסייה תלוי במיקום.
| לטיני | קירילי | חלופות | הגייה |
| --- | --- | --- | --- |
| Å å | Ӑ ӑ | בדרך כלל: a, ó, Cyr. а, o | ɒ |
| Ę ę | Ѧ ѧ | : Lat. e, Cyr. e | jæ ~ ʲæ |
| Ě ě | Ѣ ѣ | usually: Lat. e, ie, je, Cyr. е, је є, ѥ | jɛ ~ ʲɛ ~ ɛ |
| Ų ų | Ѫ ѫ | usually: Lat. u, Cyr. у | u ~ ow |
| Ò ò | Ъ ъ | usually: Lat. o, Cyr. о | ə |
| Ŕ ŕ | РЬ рь | Lat. ř, rj, r’; usually: Lat. r, Cyr. р | rj ~ rʲ ~ r̝ ~ r |
| Ď ď | ДЬ дь | Lat. dj, d’; usually: Lat. d, Cyr. д, ꙣ, ꙉ | dj ~ dʲ ~ ɟ ~ d |
| Ť ť | ТЬ ть | Lat. tj, t’; usually: Lat. t, Cyr. т | tj ~ tʲ ~ c ~ t |
| Ś ś | СЬ сь | Lat. sj, s’; usually: Lat. s, Cyr. с | sj ~ sʲ ~ ɕ ~ s |
| Ź ź | ЗЬ зь | Lat. zj, z’; usually: Lat. z, Cyr. з | zj ~ zʲ ~ ʑ ~ z |
| Ć ć | Ћ ћ | Lat. tj; usually: Lat. č, Cyr. ч | ʨ |
| Đ đ | Ђ ђ | Lat. dź; usually: Lat. dž, Cyr. дж | ʥ |
האות "X" היא גם אפשרית לשימוש, אף על פי ששימושה הוא לא אותו דבר. ברוב השפות הסלאביות חוץ מצ'כית וסלובקית כותבים אותו כ-"ks"
| לטיני | קירילי | חלופות | הגייה |
| --- | --- | --- | --- |
| X x | КС кс | usually: Lat. ks, Cyr. ѯ | ks |
לבסוף, אפשר לפגוש את הליגטורות הללו בכמה טקסטים בין-סלאביים, יותר קל למצוא אותם בשפות סלאביות מזרחיות כי בשפות הללו הליגטורות קיימות בשפות המקוריות.
| ליגטורה | במקום |
| --- | --- |
Я я or Ꙗ ꙗ: ја or ьа
Є є or Ѥ ѥ: је or ье
Џ џ: дж
Ѕ ѕ or Ꙃ ꙃ: дз
Ї ї: ји or ьи
Ю ю: ју or ьу
Ѩ ѩ: јѧ or ьѧ
Ѭ ѭ: јѫ or ьѫ
Щ щ: шч or шт
Ѯ ѯ : кс
אלפבית > עיצורים רכים

העיצורים ľ, ń, ŕ, ť, ď, ś ו ź הם רכים.
ההגייה שלהם היא לא חובה, ולפעמים קוראים אותם בגרסתם ה"קשה".
עיצורים רכים בדרך כלל מיוצגים על ידי אקיוט או האצ'ק, דרכים אחרות לכתיבה שלהן הם: 'nj,n כדי להימנע מטקסטים עמוסים בסימנים דיאקריטיים, מומלץ שלפני תנועות, עיצורים רכים נכתבים כמו בצורתם ה"קשה" עם תוספת j למשל: konja במקום końa.
ב-28 במרץ 2018 נקבע שהסטנדרט המומלץ לכתיבת נ' רכה יהיה בכל מקרה nj, לא משנה מיקום התנועה לפני. האות ń יכולה גם לשמש כחלופה.
מורפולוגיה

הדקדוק הבין-סלאבי מבוסס על המכנה המשותף הגדול ביותר בשפות הסלאביות הטבעיות, ולפעמים פישוט שלהן. הדקדוק מכיל גם אלמנטים שאפשר לפגוש בכול או ברוב השפות הסלאביות.
מורפולוגיה > שמות עצם

ב-בין סלאבית לשמות עצם יש שלושה מינים דקדוקיים, שני מספרים (יחיד ורבים), כמו כן יש גם שש יחסות. מכיוון שלחלק מהשפות הסלאביות יש שבע יחסות היא בדרך כלל נחשבת כחלק מהבין-סלאבית.
אין ה' הידיעה. המערכת המסובכת של שמות העצם בבין-סלאבית צומצמה לחמש הטיות.
שמות עצם גבריים (נגמרים ב-a - בדרך כלל עיצור קשה): dom - בית, mųž - גבר.
שמות עצם נשיים נגמרים ב-a: למשל: žena - אישה, zemja - כדור הארץ.
שמות עצם נשיים נגמרים בעיצור רך: kosť - עצם.
שמות עצם נייטרלים נגמרים ב-o או -e: למשל: slovo - מילה, morje - ים.
שמות עצם נייטרלים מקבוצת -mę/-men- למשל: imę/imene -שם
שמות עצם נייטרלים מקבוצת -ę/-ęt למשל: telę/telęte - עגלה
שמות עצם נייטרלים מקבוצת -o/-es- למשל: nebo/nebese - שמיים
שמות עצם גבריים מקבוצת -en- למשל: kameń/kamene -אבן
שמות עצם נשיים עם הסיומת -òv למשל: cŕkòv/cŕkve - כנסייה
שמות עצם נשיים עם הסיומת -i/-er- למשל: mati/matere -אמא
|  | זכר> חי, עיצור קשה.יחיד | זכר> דומם, עיצור קשה.יחיד | זכר> חי, עיצור רך.יחיד | זכר> דומם, עיצור רך.יחיד | נייטרלי> קשה.יחיד | נייטרלי> רך.יחיד | נקבה> -a, קשה.יחיד | נקבה> -a, רך.יחיד | נקבה> -Ø.יחיד | עיצורי> זכר.יחיד | עיצורי> נייטרלי.יחיד | עיצורי> נקבה.יחיד |
| --- | --- | --- | --- | --- | --- | --- | --- | --- | --- | --- | --- | --- |
| N. | brat "brother" | dom "house" | mųž "man" | kraj "land" | slovo "word" | morje "sea" | žena "woman" | zemja "earth" | kosť "bone" | kamen "stone" | imę "name" | mati "mother" |
| A. | brata | dom | mųža | kraj | slovo | morje | ženų | zemjų | kosť | kamen | imę | mater |
| G. | brata | doma | mųža | kraja | slova | morja | ženy | zemje | kosti | kamene | imene | matere |
| D. | bratu | domu | mųžu | kraju | slovu | morju | ženě | zemji | kosti | kameni | imeni | materi |
| I. | bratom | domom | mųžem | krajem | slovom | morjem | ženojų | zemjejų | kostjų | kamenem | imenem | materjų |
| L. | bratu | domu | mųžu | kraju | slovu | morju | ženě | zemji | kosti | kameni | imeni | materi |
| V. | brate | dome | mųžu | kraju | slovo | morje | ženo | zemjo | kosti | kameni | imę | mati |
: רבים
| N. | brati | domy | mųži | kraje | slova | morja | ženy | zemje | kosti | kameni | imena | materi |
| A. | bratov | domy | mųžev | kraje | slova | morja | ženy | zemje | kosti | kameni | imena | materi |
| G. | bratov | domov | mųžev | krajev | slov | mor(ej) | žen | zem(ej) | kostij | kamenev | imen | materij |
| D. | bratam | domam | mųžam | krajam | slovam | morjam | ženam | zemjam | kostjam | kamenam | imenam | materam |
| I. | bratami | domami | mųžami | krajami | slovami | morjami | ženami | zemjami | kostjami | kamenami | imenami | materami |
| L. | bratah | domah | mųžah | krajah | slovah | morjah | ženah | zemjah | kostjah | kamenah | imenah | materah |
מורפולוגיה > שמות תואר

שמות תואר הם תמיד רגילים. הם מותאמים עם שם העצם במגדר, יחסה ומספר, והם בדרך כלל נמצאים לפני שם העצם. בטור עם הצורות זכריות, הטור הראשון הוא לשמות עצם חים, השני לדוממים. יש שינוי בין עיצור רך לקשה למשל: dobry - טוב וsvěži - טרי.
|  | קשה> זכר.singular | קשה> נייטרלי.singular | קשה> נקבה.singular | רך> זכר.singular | רך> נייטרלי.singular | רך> נקבה.singular |
| --- | --- | --- | --- | --- | --- | --- |
| N. | dobry | dobro | dobra | svěži | svěže | svěža |
| A. | dobrogo/dobry | dobro | dobrų | svěžego/svěži | svěže | svěžų |
| G. | dobrogo | dobrogo | dobroj | svěžego | svěžego | svěžej |
| D. | dobromu | dobromu | dobroj | svěžemu | svěžemu | svěžej |
| I. | dobrym | dobrym | dobrojų | svěžim | svěžim | svěžejų |
| L. | dobrom | dobrom | dobroj | svěžem | svěžem | svěžej |
: plural
| N. | dobri/dobre | dobre | dobre | svěži/svěže | svěže | svěže |
| A. | dobryh/dobre | dobre | dobre | svěžih/svěže | svěža | svěže |
| G. | dobryh | dobryh | dobryh | svěžih | svěžih | svěžih |
| D. | dobrym | dobrym | dobrym | svěžim | svěžim | svěžim |
| I. | dobrymi | dobrymi | dobrymi | svěžimi | svěžimi | svěžimi |
| L. | dobryh | dobryh | dobryh | svěžih | svěžih | svěžih |
חלק מהכותבים לא מבדילים בין עיצורים רכים לקשים. אחד יכול לכתוב dobrego במקום dobrogo.
מורפולוגיה > שמות תואר > השוואה

כאשר התואר מתאר השוואה יש לו את הסיומת -ěj)ši) למשל: slabši -חלש יותר
כאשר מתאר השוואה קיצונית, מוספת לו התחילית naj- למשל: najslabši - חלש ביותר
מורפולוגיה > שמות תואר > תואר הפועל

תואר יכול להפוך לתואר הפועל עם הסיומת -o למשל: dobro - טוב.
תוארי השוואה יכולים להפוך גם לתוארי הפועל עם הסיומת -ěje למשל: slaběje - חלש יותר (ממנו).
מורפולוגיה > כינויי הגוף

כינויי הגוף הם: ja - אני, ty - את.ה, on - הוא, ona- היא, ono- זה, my- אנחנו, vy-אתם.ן oni- הם.ן
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | יחיד | יחיד | יחיד | יחיד | יחיד | רבים | רבים | רבים | רפלקסיבי |
|  | גוף ראשון | גוף שני | גוף שלישי | גוף שלישי | גוף שלישי | גוף ראשון | גוף שני | גוף שלישי | רפלקסיבי |
|  | גוף ראשון | גוף שני | זכר | נייטרלי | נקבה | גוף ראשון | גוף שני | גוף שלישי | רפלקסיבי |
| N. | ja | ty | on | ono | ona | my | vy | oni | — |
| A. | mene (mę) | tebe (tę) | jego | jego | jų | nas | vas | jih | sebe (sę) |
| G. | mene | tebe | jego | jego | jej | nas | vas | jih | sebe |
| D. | mně (mi) | tobě (ti) | jemu | jemu | jej | nam | vam | jim | sobě (si) |
| I. | mnojų | tobojų | nim | nim | njų | nami | vami | njimi | sobojų |
| L. | mně | tobě | nim | nim | njej | nas | vas | njih | sobě |
כינויי קניין moj - שלי, tvoj - שלך, naš - שלנו, vaš - שלכם
ktory -איזה
kto - מי
čto - מה
někto - מישהו
něčto - משהו
nikto - אף אחד
ničto - כלום
ktokoli - כול אחד
čto-nebųď - כול דבר
מורפולוגיה > מספרים

המספרים המונים 1–10 הם: 1jedin/jedna/jedno, 2 – dva/dvě, 3 – tri, 4 – četyri, 5 – pęť, 6 – šesť, 7 – sedm, 8 – osm, 9 – devęť, 10 – desęť.
מספרים גדולים מכך נוצרים על ידי הוספת -nadsęť למספרים 11–19, desęt לעשרות, -sto למאות.
ההטיה של המספרים המונים נראית בטבלה הנ"ל.
|  | 1> זכר | 1> נייטרלי | 1> נקבה | 2> זכר/נייטרלי | 2> נקבה | 3 | 4 | 5 |
| --- | --- | --- | --- | --- | --- | --- | --- | --- |
| N. | jedin | jedno | jedna | dva | dvě | tri | četyri | pęť |
| A. | jedin | jedno | jednų | dva | dvě | tri | četyri | pęť |
| G. | jednogo | jednogo | jednoj | dvu (dvoh, dvěh) | dvu (dvoh, dvěh) | trěh | četyrěh | pęti (pętih) |
| D. | jednomu | jednomu | jednoj | dvěma (dvom, dvěm) | dvěma (dvom, dvěm) | trěm | četyrěm | pęti (pętim) |
| I. | jednym | jednym | jednojų | dvěma (dvoma) | dvěma (dvoma) | trěma | četyrmi | pętjų (pętimi) |
| L. | jednom | jednom | jednoj | dvu (dvoh, dvěh) | dvu (dvoh, dvěh) | trěh | četyrěh | pęti (pętih) |
מספרים סודרים נוצרים עם הוספת סיומת התואר -y . אך יש יוצאים מן הכלל.
שברים נוצרים בהוספת הסיומת -ina למספרים סודרים: tretjina - שליש, četvŕtina - רביעית, היוצא מן הכלל היחיד הוא polovina - חצי
לבין-סלאבית יש קטגוריות אחרות של מספרים:
שמות מספרים: dvoje - זוג, troje - שלישייה, četvero - רביעייה וכו'..
מספרים מולטיפליקטיביים: jediny - יחיד, dvojny - שניים (יחידים) וכו'...
אוצר מילים

מילים בבין-סלאבית מבוססות על השוואה של אוצר מילים של השפות הסלאביות המודרניות. אוצר המילים מחולק ל-6
מילים מרוסית
מילים מאוקראינית ומבלארוסית
מילים מפולנית
מילים מצ'כית ומסלובקית
מילים מסלובנית, מקרואטית, מסרבית, ממונטנגרית ומבוסנית
מילים מבולגרית וממקדונית
הקבוצות האלה מטופלות באופן שווה. לפעמים אפילו שפות קטנות יותר כמו קשובית, רוסינית והשפות סורביות נכללות.
אוצר המילים הבין-סלאבי לוקט כך שהמילים יהיו מובנות לכמה שיותר שפות סלאביות. הדרך שבה מחליטים על מילה היא שמשווים איך היא נשמעמת בכול השפות הסלאביות, הצורה של המילה שתהיה אותו דבר ברוב השפות הסלאביות תיבחר.
| עברית | בין-סלאבית | רוסית | אוקראינית | בלארוסית | פולנית | צ'כית | סלובקית | סורבית עילית | סלובנית | סרבו- קרואטית | מקדונית | בולגרית |
| --- | --- | --- | --- | --- | --- | --- | --- | --- | --- | --- | --- | --- |
| בין אדם | člověk / чловѣк | человек | людина, чоловік("man, human") | чалавек | człowiek | člověk | človek | čłowjek | človek | čovjek, čovek | човек | човек |
| כלב | pes / пес | пёс, собака | пес, собака | сабака | pies | pes | pes | pos, psyk | pes | pas | пес, куче | пес, куче |
| בית | dom / дом | дом | дім, будинок | дом | dom | dům | dom | dom | dom, hiša | dom, kuća | дом, куќа | дом, къща |
| ספר | kniga / книга | книга | книга | кніга | książka, księga | kniha | kniha | kniha | knjiga | knjiga | книга | книга |
| לילה | noć / ноћ | ночь | ніч | ноч | noc | noc | noc | nóc | noč | noć | ноќ | нощ |
| מכתב | piśmo / письмо | письмо | лист | пісьмо, ліст | list, pismo | dopis | list | list | pismo | pismo | писмо | писмо |
| גדול | veliki / велики | большой, великий | великий | вялікі | wielki | velký | veľký | wulki | velik | velik, golem | голем | голям |
| חדש | novy / новы | новый | новий | новы | nowy | nový | nový | nowy | nov | nov | нов | нов |
בתרבות הפופולרית

ניתן לשמוע את השפה הבין-סלאבית בסרטו של וצלאב מרהול - הציפור הצבועה, שם השפה משחקת תפקיד של שפה סלאבית לא מצוינת, זה הסרט הראשון בו השתמשו בבין-סלאבית.
חוזה אחיד

חוזה אחיד או חוזה סטנדרטי הוא חוזה בעל ניסוח אחיד שמיועד להתקשרויות רבות. לרוב החוזה נוסח בידי צד אחד או לבקשתו כדי לשמש בהתקשרויות בינו לבין לקוחותיו. החוזה מוצג לרוב ללקוח כמוצר מוגמר שלא ניתן להתמקח עליו. החוזים האחידים חוסכים עלויות ניסוח חוזים במיוחד לכל עסקה ועסקה, אך לעיתים מתאפיינים בניצול חוסר הניסיון והידע של הלקוח. מדינות שונות בעולם, וישראל בראשן, חוקקו חוקים שמגנים על הלקוחות וקובעים רגולציה על חוזים אחידים ועל התנאים המותרים בהם.
חוזה אחיד מוגדר בחוק החוזים האחידים:
"חוזה אחיד" - נוסח של חוזה שתנאיו, כולם או מקצתם, נקבעו מראש בידי צד אחד כדי שישמשו תנאים לחוזים רבים בינו לבין אנשים בלתי מסויימים במספרם או בזהותם
הגדרת חוזה אחיד

חוזה אחיד חייב לעמוד במספר תנאים:
חוזה- יש להוכיח כי ההסכם הוא חוזה אכיף. זאת יש לעשות על פי המבחנים הקבועים בפרק א' לחוק החוזים:.
ניסוח בידי צד אחד לחוזה– תנאי החוזה צריכים להיות מנוסחים על ידי אחד מן הצדדים לחוזה. לפי לשון החוק הקובעת כי : " 'תנאי' - תניה בחוזה אחיד, לרבות תניה המאוזכרת בו וכן כל תניה אחרת שהיא חלק מההתקשרות, ולמעט תניה שספק ולקוח הסכימו עליה במיוחד לצורך חוזה מסוים", אנו מבינים שסעיפים בחוזה שנוהל לגביהם משא ומתן לא יחסו תחת הגנותיו של חוק החוזים האחידים. ככל שבחוזה יהיו יותר סעיפים שלגביהם נוהל משא ומתן, ושלגביהם הגיעו הצדדים להבנות הנותנות ביטוי לאינטרסים של שניהם - כך ניטה פחות להגיד שהחוזה הוא חוזה אחיד.
בסיס לחוזים רבים- החוזה העומד לדיון צריך להיות כזה שהוכן על מנת לשמש, באותה צורה, להתקשרות על אנשים רבים.
עם אנשים שאינם מסוימים- אותם אנשים אשר החוזה הנדון מיועד להתקשרות עימם צריכים להיות אנשים שאינם ספציפיים או מזוהים, כלומר- לא קהל של אנשים מסוימים מאוד, אלא קהל רחב יותר של אנשים, שלא ניתן לזהותם במדויק.
סייגים לתחולת החוק

החוק מונה בסעיף 23 תנאים שבהתקיימם החוזה לא יחסה תחת הגנותיו של חוק החוזים האחידים:
תנאי הנוגע לתמורה הכספית שישלם הלקוח - התמורה הכספית צריכה שתהיה ברורה ומפורשת, ולא חישוב מסובך כלשהו. שהרי אם חוק החוזים האחידים נועד להגן על לקוחות אשר חסרים בידע ובמומחיות למול ספק החוזה, אזי גם תמורה שאיננה נקובה ומפורשת היא דבר הפוגע בלקוחות וראוי שיעניק את הגנותיו של חוק החוזים האחידים ללקוח.
תנאי התואם תנאים שנקבעו או אושרו בחיקוק - אנו מניחים שאם תנאי כזה מצוי בחוק, אשר יכול להיות חלק מחקיקה ראשית או משנית, הוא מאוזן כנדרש על ידי המחוקק.
תנאי התואם תנאים שנקבעו בהסכם בינלאומי שישראל צד לו.
חוזה שהוא הסכם קיבוצי לפי חוק הסכמים קיבוציים.
חוק החוזים האחידים

בחוזה אחיד יש בפנינו מצב של חוסר איזון בין הצדדים לחוזה. ספק החוזה יהיה בדרך כלל שחקן חוזר ומומחה בעולם החוזים, המכיר את החוק על בוריו. כמו כן, ספק החוזה מעמיד בפני הלקוח את החוזה על בסיס take it or leave it, ללא אפשרות למשא ומתן אמיתי על תנאי החוזה ולנתינת ביטוי לאינטרסים של הלקוח. לעומת זאת, הלקוח לרוב אינו מומחה, ואינו בקי בעולם החוזים ומקבל חוזה כמוצר מוגמר. בנוסף לכך, בגלל מורכבותם של רוב החוזים האחידים, הלקוחות אף אינם טורחים לקוראם. גם אם יטרח הלקוח ויקרא את החוזה, סביר להניח שלא יבין ממנו הרבה, כתוצאה מניסוחו המסורבל והמתוחכם.
בגלל חוסר איזון מובנה זה, חוקק חוק החוזים האחידים, אשר מוקדש כולו לנושא החוזים האחידים. בסעיף המטרה של החוק, שהוא גם הסעיף הראשון, כתוב: "חוק זה מטרתו להגן על לקוחות מפני תנאים מקפחים בחוזים אחידים."
כמו כן, חוק זה מקים בית דין מיוחד לחוזים אחידים, אשר בתפקידיו נדון בהמשך.